
L’Ajuntament de l’Escala en Junta de Govern Local de data 23 de febrer de 2022 ha aprovat la convocatòria de subvencions, de concurrència competitiva, per al foment i millora del sector comercial de l’Escala, any 2022.  

Es transcriu el text íntegre de l’acord per a coneixement públic: 

“CONVOCATÒRIA DE L’AJUNTAMENT DE L’ESCALA PER A LA CONCESSIÓ DE SUBVENCIONS PER AL FOMENT I MILLORA DEL SECTOR COMERCIAL DE L’ESCALA PER A L’EXERCICI 2022

1.- Objecte de la convocatòria:
La concessió ajuts econòmics, mitjançant el procediment de concurrència competitiva, per al foment  i millora del sector comercial de l’Escala, durant l’exercici 2022, segons les Bases de subvencions reguladores aprovades en sessió plenària de data 13 de desembre de 2021 i publicades al Butlletí Oficial de la Província de Girona núm. 6, edicte núm. 65, de data 11 de gener de 2022 i al DOGC núm. 8588, de data 20 de gener de 2022; per a les 4 línies de subvencions següents:
- Línia 2: Ajuda a la instal·lació de nova retolació de l’establiment comercial per adapta’l a la normativa vigent.
- Línia 3: Ajuda a les mesures de seguretat, tancament i il·luminació de l’establiment comercial.
- Línia 4: Ajuda per la reforma interior de local comercial.
- Línia 5: Ajuda per a projectes de digitalització i adaptació a e-commerce dels negocis.

El procediment de concessió d'aquestes subvencions és el de concurrència competitiva, previst a l'article 22.1 de la Llei 38/2003, general de subvencions.
D’acord amb el Pla Estratègic de Subvencions de l’Ajuntament de l’Escala 2022-2024, aprovat en sessió plenària de data 8 de novembre de 2021 i publicat al Butlletí Oficial de la Província de Girona núm. 218, número d’edicte 9556, de data 15 de novembre de 2021.

2.- Crèdits pressupostaris assignats i distribució econòmica:
Les subvencions objecte d’aquesta convocatòria aniran a càrrec de la partida  pressupostària de l’exercici 2022 número 04.433.48900.04 amb una consignació pressupostària de 24.000,00€.
La distribució econòmica es farà segons el que figura a l’art. 7 de les Bases reguladores corresponents.

3.- Destinataris:  
Podran concórrer a aquesta convocatòria de subvencions les persones físiques o jurídiques que tinguin activitat comercial al municipi de l’Escala i que facin actuacions relacionades amb qualsevol de les línies de subvencions que es convoquen entre l’1/01/2022 i el termini màxim de justificació.




4.- Terminis i presentació de sol·licituds:
El termini de presentació de sol·licituds per a l’obtenció d’aquestes subvencions començarà l’endemà de la publicació de la convocatòria per part de la Bases de Dades Nacional de Subvencions al BOP de Girona i acabarà el 31 de març de 2022.
La presentació de sol·licitud de subvencions s’haurà de presentar al Registre general de l’Oficina d’Atenció Ciutadana de l’Ajuntament de l’Escala i/o en qualsevol de les formes previstes per la legislació vigent. Caldrà aportar la documentació especificada al punt 8 de les Bases reguladores.

5.- Termini de resolució i notificació:
La Junta de Govern Local de l’Ajuntament de l’Escala haurà d’emetre la corresponent resolució definitiva en el termini màxim de 6 mesos a comptar des de l’endemà de la data de publicació de la convocatòria; la qual es notificarà individualment al sol·licitants en el termini màxim de 10 dies a comptar des de la data d’adopció de la resolució. 

6.- Règim de recursos:
L’acord de resolució de la convocatòria posarà fi a la via administrativa, i s’hi podrà interposar recurs contenciós administratiu davant el Jutjat Contenciós Administratiu de Girona, en el termini de dos mesos a comptar des del dia següent al de la seva notificació. Alternativament i de forma potestativa, es podrà interposar recurs de reposició davant l’Alcalde de l’Ajuntament de l’Escala, en el termini d’un mes a comptar des del dia següent de la seva notificació.

7.- Publicitat:
Aquesta convocatòria es publicarà a la Base de Dades Nacional de Subvencions, al Registre de subvencions i ajuts de Catalunya (RAISC), al Butlletí Oficial de la Província de Girona, al tauler d’anuncis de la Corporació i al portal de transparència-web de l’Ajuntament de l’Escala.”


La Junta de Govern Local de L’Ajuntament de l’Escala de data 18 de maig de 2022 ha aprovat l’ampliació de la convocatòria de subvencions, de concurrència competitiva, per al foment i millora del sector comercial de l’Escala, any 2022.  

Es transcriu el text íntegre de l’acord per a coneixement públic: 

“....Primer.- Ampliar en 14.700,00€ la dotació pressupostària de la convocatòria de subvencions per al foment i millora del sector comercial de l’Escala per a l’any 2022, que quedarà fixada en 38.700,00€, amb càrrec a la partida pressupostària 2022.04.433.48900.04. 

Segon.- Publicar l’acord de l’apartat primer a la Base de Dades Nacional de Subvencions”.

